**Представено от «КАРТЕЛ ТРЕЙД 1» ЕООД, уведомление за инвестиционно предложение (ИП) за: «Обособяване на площадка за третиране на строителни отпадъци», в поземлени имоти с идентификатори 00401.69.5 и 00401.69.7, м. "Уловишка падина", землище с. Алтимир, общ. Бяла Слатина, обл. Враца,**

Във връзка с внесено в РИОСВ- Враца уведомление от «КАРТЕЛ ТРЕЙД 1» ЕООД за инвестиционно предложение (ИП) за: «Обособяване на площадка за третиране на строителни отпадъци», в поземлени имоти с идентификатори 00401.69.5 и 00401.69.7, м. "Уловишка падина", землище с. Алтимир, общ. Бяла Слатина, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация (в уведомлението като цяло) се предвижда извършване на следните дейности:

- Предвижда се Обособяване на площадка за третиране на строителни отпадъци.

- ИП е свързано с обособяване на площадка за третиране на отпадъци образувани от строителство и събаряне, с цел оползотворяването и рециклирането им.

- Предвижда се промяна на начина на ползване на имотите за неземеделски цели.

- Предвижда се промяна начина на трайно ползване на имотите - за производствени и складови дейности.

- Строителните отпадъци генерирани от строителната дейност на фирмата ще бъдат извозвани до площадката намираща се в горепосочените имоти.

- С цел рециклиране и повторна употреба на образуваните от строителните дейности отпадъци, възложителят ще закупи машина, която да натрошава смеси от бетон, тухли, керемиди, плочки, асфалтови смеси и керамични изделия. Машината е с трошачна кофа която предоставя много високи стандарти за производителност, като раздробява всякакъв вид инертни материали с възможност за регулиране на големината на изходния продукт. Натрошените инертни материали са готови за повторна употреба и оползотворяване. Производителността на машината е до 10 мЗ/ч., като фирмата доставчик гарантира ниско ниво на шум и вибрации в етапа на работа.

- Ще се третират следните строителни отпадъци:

17 04 11 кабели, различни от упоменатите в 17 04 10

17 05 04 почва и камъни, различни от упоменатите в 17 05 03

17 06 04 изолационни материали, различни от упоменатите в 17 06 01 и 17 06 03

17 08 02 строителни материали на основата на гипс, различни от упоменатите в 17 08 01

17 09 04 Смесени отпадъци от строителство и събаряне, различни от упоменатите в 17 09 01, 17 09 02, 17 09 03

17 01 01 Бетон

17 01 02 Тухли

17 01 03 Керемиди, плочки и керамични изделия

17 01 07 Смеси от бетон, тухли, керемиди, плочки и керамични изделия, различни от упоменатите в 17 01 06

17 02 01 Дървесина

17 02 02 Стъкло

17 02 03 Пластмаса

17 03 02 Асфалтови смеси, различни от упоменатите в 17 03 01

17 04 01 Мед, бронз, месинг

17 04 02 Алуминий

17 04 03 Олово

17 04 04 Цинк

17 04 05 Чугун и стомана

17 04 06 Калай

17 04 07 Смеси от метали

- Съгласно представената информация, ИП не е свързано със складиране на опасни отпадъци или образуване на опасни химични вещества.

- Не се предвижда:

използване на ВиК мрежа.

- водовземане, заустване на отпадъчни води.

- електрозахранване на обекта от ел.преносната мрежа.

- Не съществува необходимост от изграждане на нови пътища. За достъп ще се използват съществуващите пътища.

По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 11, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ – Враца (вх. № ОВОС-ЕО-139-(9) от 30.04.2024г.) становище на Басейнова дирекция “Дунавски район” (копие от което се предоставя за съобразяване):

- Реализирането на инвестиционното предложение е *допустимо*:

- Допустимо спрямо мерките за постигане добро състояние на водите, определени в ПУРБ в Дунавски район 2016 - 2021 г. при спазване на мерките и законовите изисквания, посочени в настоящото становище.

- Допустимо спрямо мерките за намаляване на риска от наводнения, определени в ПУРН в Дунавски район 2016 - 2021 г.

- Имотите, обект на ИП, не попадат в райони със значителен потенциален риск от наводнения (РЗПРН), съгласно ПУРН 2022 - 2027 г, утвърдени със Заповед РД- 804/10.08.2021 г. на Министъра на околната среда и водите. ИП не попада в граници на заливане при наводнения с ниска, средна и висока степен на вероятност (20, 100 и 1000 години).

- Реализацията на ИП „Обособяване на площадка за третиране на строителни отпадъци“, в поземлени имоти с идентификатори 00401.69.5 и 00401.69.7, м. „Уловишка падина", землище с. Алтимир, общ. Бяла Слатина, обл. Враца е допустима спрямо целите и мерките, определени в ПУРБ и ПУРН в ДРБУ за периода 2016 - 2021 г., не се очаква да окаже негативно въздействие върху водите и водните екосистеми, при спазване на мерките и законовите изисквания, посочени в настоящото становище.

- Към настоящия момент имотите, обект на ИП *не попадат* в границите на СОЗ, определени по реда на Наредба №3/16.10.2000 г за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди (Наредба № 3 от 16 октомври 2000 г ).

- Имотите, обект на ИП попадат в буферна зона 1000 метра около съоръжения за питейно водоснабдяване без определени СОЗ - ТК "ПС II " № 3 - на около 600 метра, ТК "ПС II " № 2 - на около 820 метра и ТК "ПС II " № 1 - на около 850 метра. Съгласно наличната в БДДР информация, към настоящия момент за трите ТК на „ВиК ООД“ - Враца няма издадени разрешителни по реда на Закона за водите, а ТК "ПС II " № 3 не се използва.

***IІ. По отношение на изискванията на чл.31 от Закона за биологичното разнообразие (ЗБР):***

След направената проверка за местоположението на посочените в уведомлението имоти, се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

Най-близо разположената защитена зона, на 1,000 км е BG0000508 "Река Скът" за опазване на природните местообитания и на дивата флора и фауна, обявена със Заповед № РД-49/17.01.2024 г. на министъра на околната среда и водите (обн. в Държавен вестник, бр. 10 от 0202.2024г).

Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

**ІІІ. По отношение на изискванията на Закона за водите (ЗВ):**

При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

*Копие от писмото е изпратено до: Община Бяла Слатина, обл. Враца, кметство с. Алтимир, общ. Бяла Слатина, БДДР*

/отговорено от РИОСВ-Враца на 02.05.2024г./